રાજ્ય સરકારે તાજેતરમાં એપ્રેન્ટિસ યોજનામાં આઈ.ટી.આઈ. અને અન્ય ટ્રેડમાં લાયકાતના ધોરણે યોગ્યતા ધરાવતા યુવાનોને ભરતી કરવાની જાહેરાત કરી હતી, પરંતુ આવા યુવાનોને નોકરી દરમિયાન શારીરિક નુકસાન થાય અથવા તો તેઓ મૃત્યુ પામે તો તેમના પરિવારને મળતા વળતર અંગેની કોઈ જ સ્પષ્ટતા નહીં કરી હોવાનો ઈન્ડિયન નેશનલ ટ્રેડ યુનિયન કોંગ્રેસ, અમદાવાદે આક્ષેપ કર્યો છે. સંખ્યાબંધ કર્મચારીઓ કામના સ્થળે મૃત્યુ તેમજ શારીરિક ખોડ થઈ હોવાના દાખલા છે જેમાં કર્મચારીઓના પરિવારને એક પણ રૂપિયાનું વળતર આપવામાં આવ્યું નથી.